Белгазпрамбанк

Сумеснае беларуска-расійскае адкрытае акцыянернае таварыства «Белгазпромбанк» — камерцыйны банк у Рэспубліцы Беларусь. Па 49,818 % належыць ПАТ «Газпрам» і АТ «Газпрамбанк» (Расійская Федэрацыя), 0,266 % — ААТ «Газпром трансгаз Беларусь», 0,097 % — у дзяржаўнай уласнасці Рэспублікі Беларусь.

 Гісторыя 
Гісторыя Белгазпромбанка пачынаецца 27 верасня 1990 года. У гэты дзень ён быў зарэгістраваны ў Дзяржбанку СССР як камерцыйны банк «Экаразвіццё». Да канца трэцяга года існавання банка рашэннем сходу яго акцыянераў назва «Экаразвіццё» была зменена на «Алімп», а таксама былі ўнесены змены ў Статут, згодна з якімі банк «Алімп» ствараўся ў форме адкрытага акцыянернага таварыства. Старшынёй Праўлення зарэгістраванага пад новай назвай банка стаў Валерый Уладзіміравіч Сяляўка — у мінулым намеснік старшыні Праўлення «Беларусбанка» па знешнеэканамічнай дзейнасці.

Банк «Алімп» дэклараваў свой статус у эканоміцы краіны як «універсальная фінансавая арганізацыя», якая аказвае кліентам практычна ўсе віды банкаўскіх паслуг. 28 чэрвеня 1994 года ён атрымаў ў НБ РБ ліцэнзію на ажыццяўленне банкаўскіх аперацый, 1 лістапада 1994 года — генеральную ліцэнзію на правядзенне поўнага аб’ёму банкаўскіх аперацый у валюце, а 20 ліпеня 1994 года — ліцэнзію на дзейнасць дэпазітарыя. 25 жніўня 1994 года «Алімп» стаў паўнапраўным удзельнікам рынку каштоўных папер.

У 1994—1996 гадах перажывае значныя змены структура «Алімпа». Акрамя павелічэння колькасці спецыялізаваных падраздзяленняў унутры самога банка, у сакавіку 1994 года Праўленне вырашае адкрыць чатыры філіялы «Алімпа» ў Мінску і адзін у Смаргоні. На працягу 1994 і ў пачатку 1995 года банк «Алімп» нарошчвае абароты і даходы, пашырае сферу дзейнасці — адкрывае філіял у Віцебску, становіцца членам міжнароднай сістэмы абмену фінансавай інфармацыі SWIFT. Акрамя таго, у перыяд з ліпеня 1994 года па красавік 1995 года Праўленне банка паслядоўна стварае Крэдытны і Фінансавы камітэты, якія павінны распрацоўваць і ажыццяўляць агульную палітыку «Алімпа» ў вобласці крэдытавання, працэнтных ставак, ліквіднасці і дастатковасці капіталу. Тут неабходна ўспомніць, што крэдытны партфель банка «Алімп» на працягу ўсяго перыяду яго функцыянавання пад гэтай назвай заставаўся адным з найбольш «якасных» у фінансавай сістэме Беларусі. Да канца 1995 года канчаткова фармуецца структура банка «Алімп» і яго філіяльная сетка. Цяпер філіялаў пяць — тры ў Мінску, па адным — у Віцебску і Смаргоні.

Скончыўшы гадаваць банк «ушыркі», кіраўніцтва «Алімпа», пачынае працэс яго канцэптуальнай перабудовы, вядзе мерапрыемствы, накіраваныя на пераход банка на больш высокі ўзровень у фінансавым рэйтынгу краіны. Падобнага роду крокі да гэтага часу вымушаныя былі рабіць многія крэдытныя ўстановы Беларусі, якія збіраліся выстаяць у няпростай эканамічнай і палітычнай абстаноўцы, якая склалася ў краіне да сярэдзіны 90-х гадоў. Агульнае зніжэнне даходнасці банкаўскага бізнесу, выкліканае спадам дзелавой актыўнасці, жорсткая рэгламентацыя, а часам і прамы кантроль дзяржавы за ажыццяўленнем банкаўскай дзейнасці, значнае павышэнне нарматыву статутнага фонду падштурхоўвалі фінансістаў да пошуку шляхоў выхаду з наспеўшага крызісу банкаўскай сістэмы. Пачынаецца праца ў рэжыме жорсткай эканоміі, з аднаго боку максімальна мінімізуючы выдаткі, з другога — актывізацыя дзейнасці ў напрамках, здольных прынесці прызнанне і прыбытак хай нават у некалькі аддаленай будучыні. «Алімп» імкнецца да адыходу ад характэрнай для большасці банкаў краіны ўніверсальнасці, да выпрацоўкі пэўнай спецыялізацыі. Выбар робіцца ў карысць сучасных, высокатэхналагічных відаў банкаўскіх паслуг, няхай гэта пластыкавыя карты ці паслугі ў галіне каштоўных папер. Гэтага патрабуе і сітуацыя, якая складваецца на фінансавым рынку, і перспектывы далейшага развіцця.

«Алімп» стаў першым беларускім банкам, які выпусціў «рублёвую» пластыкавую карту сістэмы «Універсал», а ў 1996 годзе працягнуў удзел у развіцці міжбанкаўскай плацежнай сістэмы «Белкарт».

У сакавіку 1996 года «Алімп» становіцца членам Беларускага Саюза інвестараў, а затым заключае партнёрскае пагадненне з Еўрапейскім банкам рэканструкцыі і развіцця аб удзеле ў праграмах інвеставання малога і сярэдняга бізнесу краіны. Еўрапейскі Банк, які скарыстоўвае ў краінах СНД практыку вядзення розных праграм, што садзейнічаюць развіццю рынкавай эканомікі, у партнёры выбірае, як правіла, найлепшыя мясцовыя банкі, якія добра зарэкамендавалі сябе на ўнутраным і знешнім рынку, якія маюць паказчыкі, якія сведчаць аб іх безумоўнай устойлівасці і надзейнасці.

Аўдытарскую праверку банка цяпер ажыццяўляе найбуйнейшая міжнародная кампанія «Прайс Уотэрхаус». Яна пацвярджае належны ўзровень вядзення бізнесу найвышэйшым менеджментам «Алімпа».

На працягу двух гадоў «Алімп» заставаўся найбольш актыўным партнёрам Еўрапейскага Банка Рэканструкцыі і Развіцця. У другім траншы, выдзеленым ЕБРР рэспубліцы ў 1996 годзе, доля ўдзелу «Алімпа» склала 65 %. З дапамогай заходніх інвестыцый банк спрыяў арганізацыі ў Беларусі новых сучасных вытворчасцяў. Агульны ж аб’ём прыцягнутых з яго удзелам у эканоміку рэспублікі замежных інвестыцый перавысіў шэсць з паловай мільёнаў долараў. Абраная новая перспектыўная арыентацыя на газавы комплекс Беларусі і пачаліся актыўныя кантакты з прадстаўнікамі «Газпрома» і «Газпромбанка» — сталі ў будучыні асноўнымі акцыянерамі «Алімпа», які змяніў пасля перарэгістрацыі назву на «Белгазпромбанк» — натыкаюцца на пэўныя, шмат у чым суб’ектыўныя праблемы ўнутры краіны. Фактычна тры беларускія банкі вядуць барацьбу за права стаць прадстаўніком фінансавых інтарэсаў «Газпрома» ў Рэспубліцы Беларусь. Аднак, у сярэдзіне 1997 года амаль гадавое супрацьстаянне зацікаўленых бакоў завяршылася на карысць «Алімпа». Да восені гэтага ж года быў зарэгістраваны даведзены да нарматыву, устаноўленага Нацыянальным Банкам, статутны фонд «Алімпа», а таксама яго новая назва, якое адлюстроўвае прыналежнасць да магутнай прамыслова-фінансавай імперыі — «Белгазпромбанк». У лістападзе 1997 года рашэннем Нацыянальнага банка Рэспублікі Беларусь ён быў канчаткова ператвораны ў сумеснае беларуска-расійскае адкрытае акцыянернае таварыства «Белгазпромбанк». Яго асноўнымі акцыянерамі з расійскага боку з’яўляюцца ААТ «Газпром» і КБ «Газпромбанк», з беларускага — ГП «Белтрансгаз» і Міністэрства па кіраванні дзяржаўнай маёмасцю і прыватызацыі. Сродкі, унесеныя заснавальнікамі, дазволілі заняць трывалыя пазіцыі ў банкаўскім рэйтынгу рэспублікі па такіх асноўных паказчыках, як надзейнасць, ліквіднасць, плацежаздольнасць.

Як заявілі «Газпрамбанк» і «Газпрам» (акцыянеры ААТ «Белгазпрамбанк»), 11 чэрвеня 2020 года з парушэннем заканадаўства Рэспублікі Беларусь Праўленне Нацыянальнага банка Рэспублікі Беларусь незаконна прызначыла в.а. старшыні праўлення і в.а. намесніка старшыні праўлення ААТ «Белгазпрамбанк». Гэтыя прызначэнні суправаджаліся затрыманнем паўнамоцных членаў праўлення «Белгазпрамбанка» праваахоўнымі органамі Рэспублікі Беларусьria.ru. З 15 чэрвеня 2020 года ўведзена часовая адміністрацыя па кіраванні банкам на чале Надзеяй Ермаковайnbrb.by, якая дзейнічала да 10 снежня 2020 года. 18 студзеня 2021 года старшынёй праўлення прызначана Надзея Ермакова.

 Міжнародныя санкцыі 
У 2023 годзе банк трапіў пад санкцыі Украіны і КанадыКанада ввела санкции против Нацбанка Беларуси и ряда крупнейших банков.

24 лютага 2025 года банк быў унесены ў Чорны спіс ЕўрасаюзаПод санкции ЕС попали два беларусских банка.

 Гл. таксама 
 Справа менеджараў Белгазпрамбанка

 Крыніцы 

 Спасылкі 
 Гісторыя стварэння банка

Катэгорыя:Банкі Беларусі